Лінінка

Лінінка — возера ў Браслаўскім раёне Віцебскай вобласці, за 22 км на захад ад горада Браслаў, за 1,2 км на паўночны ўсход ад вёскі Карасіна, у басейне ракі Дрысвята. Плошча паверхні 0,03 км². Даўжыня 0,2 км, найбольшая шырыня 0,15 км. Даўжыня берагавой лініі 0,7 км. Схілы катлавіны вышынёй 5—7 м, разараныя, з заходняга боку лес. Пойма забалочаная, шырынёй 50—150 м. Выцякае ручай у возера Рычы. Літаратура Блакітная кніга Беларусі : Энцыклапедыя / рэдкал.: Н. А. Дзісько і інш. — Мн.: БелЭн, 1994. — 415 с. — 10 000 экз. — ISBN 5-85700-133-1. Республика Беларусь. Витебская область. Браславский район: карта. Браслав: план. Видзы: план / Ред. И.И. Шилай.. — Минск: РУП «Белкартография», 2013. — 3 000 экз. Спасылкі Агульная характарыстыка азёр Віцебскай вобласці / Даведнік «Водныя аб’екты Рэспублікі Беларусь» Архівавана 17 мая 2017. Морфаметрычныя параметры азёр Віцебскай вобласці / Даведнік «Водныя аб’екты Рэспублікі Беларусь» Архівавана 6 сакавіка 2016.